钦定古今图书集成/理学汇编/学行典/第190卷 > 孙抑
## 钦定古今图书集成/理学汇编/学行典/第190卷 > 孙抑

按《元史孝友传》：“孙抑，字希武，世居晋宁洪洞县。抑登
进士第，历仕至刑部郎中。关保之变，挈父母妻子避
兵平阳之柏村。有乱兵至村剽掠，拔白刃吓抑母，求
财不得，举刃欲斫之，抑亟以身蔽母，请代受斫，母乃
得释。而抑父被虏去，不知所之。或语之曰：‘汝父被驱
而东矣，然东军得所掠民皆杀之，汝慎无往就死也’。”
抑曰：“吾可畏死而弃其父乎？”遂往，出入死地，屡濒危
殆，卒得父以归。